REPUBLIKA HRVATSKA

OSNOVNA ŠKOLA ZMIJAVCI

Dr. Franje Tuđmana 189, 21266 Zmijavci

Zmijavci 4. ožujka 2020.

**OBAVIJEST**

**o odabiru putničke agencije za organizaciju višednevne izvanučioničke nastave učenika sedmih razreda**

**Broj poziva: 2. - 2019./2020.**

Na zajedničkom roditeljskom sastanku roditelja učenika sedmih razreda, održanom 4. ožujka 2020., predstavile su se abecednim redom dvije agencije poštujući predviđeni vremenski okvir za izlaganje: predstavnik agencije *Kvarner Express International Split d.o.o*. te predstavnica turističke agencije *Perla svjetska putovanja.* Budući da agencija *Eridan* nije imala svoga predstavnika, prema članku 15., stavku 5. *Pravilnika o izvođenju izleta, ekskurzija i drugih odgojno-obrazovnih aktivnosti izvan škole* njihovu je ponudu predstavio učitelj voditelj (Vesna Vuleta, razrednica 7.b razreda), također u skladu s predviđenim vremenskim okvirom.

 Nakon predstavljanja proveli smo pisanu anketu o odabiru putničke agencije za organizaciju višednevne izvanučioničke nastave. Od prisutnih 25 roditelja Turistička agencija *Eridan* nije dobila niti jedan glas, turistička agencija *Kvarner Express International Split d.o.o*. dobila je 13 glasova, dok je turistička agencija *Perla svjetska putovanja d.o.o.* dobila 12 glasova. Daljnji dogovori povezani s organizacijom i provedbom ekskurzije nastavljaju se s agencijom *Kvarner Express International Split d.o.o*. koja je zadobila povjerenje većeg broja roditelja.

Odluka s roditeljskog sastanka je konačna.

Predsjednica Povjerenstva:

Vesna Vuleta